સશસ્ત્ર સીમા દળના કૅમ્પમાં જવાન નેમચંદ મીણા ગાઢ ઊંઘમાં હતા તેના લીધે તેમનાથી કૉલ મિસ થઈ ગયો. 

બીજો કૉલ આવ્યો ત્યારે આંખ ઊઘડી અને સમાચાર સાંભળી તેઓ સીધા કૅમ્પ ઑફિસરના ઘર તરફ દોડ્યા.

અલવર રાજસ્થાનથી તેમના વચલા ભાઈનો ફોન આવ્યો હતો. તેમણે ફોનમાં કહ્યું, "આપણો ભાઈ સત્યનારાયણ હવે આ દુનિયામાં હયાત નથી."

"પિતાજીને જાણ કરી નથી. થોડી વાર પહેલાં જ તેનો મૃતદેહ ટ્રેનના પાટા પરથી મળ્યો. માંડ એની ઓળખ થઈ શકી."

તમે આ વાંચ્યું કે નહીં?

છત્તીસગઢમાં નક્સલ પ્રભાવિત વિસ્તારમાં રાત્રે સુરક્ષાદળોની મુસાફરી પર પણ પ્રતિબંધ હોય છે. દિવસ ના ઊગે ત્યાં સુધી કોઈ આરો નહોતો. આખરે સવારે ચાર વાગ્યે નેમચંદ જબલપુર જવા માટે નીકળ્યા. 

તેથી નેમચંદે દિવસ ઊગવાની રાહ જોઈ. સવારે ચાર વાગે તેઓ જબલપુર જવા નીકળ્યા. વાયા આગરા અને દૌસા થઈને 24 કલાક પછી ઘરે પહોંચ્યા. 

એ રાત્રે જ અલવર જિલ્લાના બહડકો ગામના રહેવાસી અને રાજસ્થાન પોલીસના હેડ-કૉન્સ્ટેબલ બાબુલાલ મીણા ઘરે પણ અલવરની એક ખાનગી હૉસ્પિટલમાંથી ફોન આવ્યો. 

સામેની વ્યક્તિએ કહ્યું, "તમારો દીકરો ઋતુરાજ ગંભીર હાલતમાં છે, જલદી પહોંચો."

બાબુલાલ મીણા ફોન મૂકીને, પત્ની સાથે રવાના થવાની તૈયારીમાં જ હતા ત્યારે તેમને અલવરના જ એક પોલીસ મથકથી ફોન આવ્યો અને ત્યાં પહોંચવા માટે કહેવાયું.

આ પ્રકારના જ ફોન બે યુવક, મનોજ મીણા અને અભિષેક મીણાના ઘરે પણ આવ્યા હતા. 

આ ફોન આવ્યાના દોઢ કલાક પછી સત્યાનારાયણ, ઋતુરાજ અને મનોજ મીણાના પરિજનો તેમના મૃતદેહો સાથે કિનારે બેસીને શોક કરી રહ્યા હતા.

અભિષેકના પરિજનો પોલીસ સાથે એક ઍમ્બુલન્સમાં ગંભીર રીતે ઘાયલ થયેલા પોતાના દીકરાને લઈને રાજધાની જયપુર તરફ જવા રવાના થઈ ગયા હતા. 

ટ્રેનની સામે કૂદકો

આ ચાર યુવકો જેમની ઉંમર 17થી 24 વર્ષની વચ્ચે હતી. તેમણે 20મી નવેમ્બરની સાંજે અલવર રેલવે સ્ટેશન પરથી પસાર થઈ રહેલી જયપુર-ચંદીગઢ એક્સપ્રેસ ટ્રેન સામે કૂદકો માર્યો હતો. 

જોકે, એ રાત્રે તેઓ એકલા નહોતા. તેમના બે મિત્રો રાહુલ અને સંતોષ પણ તેમની સાથે હતા. 

આ યુવકોએ એકબીજાને ફોન કરીને કથિત રીતે ટ્રેનના પાટે બોલાવ્યા હતા, જ્યાં તેઓ અવારનવાર અવરજવર કરતા હતા.

ઘટનાના બીજા દિવસે પોલીસની પૂછપરછમાં રાહુલે કહ્યું, "અમે મજાક-મસ્તી કરી રહ્યા હતા. બધા લોકો હસી રહ્યા હતા. કોઈ ગંભીર વાત નહોતી થઈ."

"એ લોકો એવું બોલી રહ્યા હતા કે અમે મરીશું અને સાથે તું પણ મરીશ."

"તેમાંથી એક યુવકે કહ્યું 'સિગારેટ આપ ભાઈ' એટલે... \n\nમને ઉપરના લેખ માટે સારું શીર્ષક આપો.
ગ્રાઉન્ડ રિપોર્ટ : અલવરમાં ટ્રેન નીચે પડતું મૂકી કરાયેલી ‘સામૂહિક આત્મહત્યા’નું સત્ય